கேள்வி: ஆசிய கம்பிவால் தகைவிலான் பற்றி விளக்கவும்.
பதில்: ஆசிய கம்பிவால் தகைவிலான் (அறிவியல் பெயர்: ''Hirundo smithii filifera'') என்பது கம்பிவால் தகைவிலான் துணையினம் ஆகும். இது தெற்கு ஆசியா மற்றும் தென்கிழக்காசியாவில் காணப்படுகிறது. இது முதன்முதலில் 1826 இல் ஸ்டீபன்சால் விவரிக்கப்பட்டது.
கேள்வி: ஆசிய கம்பிவால் தகைவிலான் - விளக்கம் என்பது என்ன?
பதில்: ஆசிய கம்பிவால் தகைவிலானின் வாலில் உள்ள இரண்டு கம்பிகளைக் கொண்டு இதனைப் பிற தகைவிலான்களில் இருந்து எளிதாக பிரித்தரிய இயலும். இப்பறவையின் உடலின் மேற்பகுதி பளபளக்கும் கருநீலத்தில் இருக்கும். இதன் உச்சந் தலையும் நெற்றியும் செம்பழுப்பு நிறத்தில் இருக்கும். தொண்டை, மார்பு, வயிறு ஆகியன எல்லாம் நல்ல பளபளக்கும் வெண்மையாக இருக்கும். பெண் பறவையின் வாலில் உள்ள கம்பி சற்றுக் குறுகலாக இருக்கும்.
கேள்வி: ஆசிய கம்பிவால் தகைவிலான் - பரவலும் வாழிடமும் பற்றி விளக்கவும்.
பதில்: இது தெற்கு ஆசியா மற்றும் தென்கிழக்காசியாவில் காணப்படுகிறது. தென்னிந்தியாவில் நீலகிரிக்கு வடக்கில் காணப்படுகிறது. மேலும் கும்பகோணம் காவிரி ஆறு கரையில் காணப்படுகிறது. கோடியக்கரையில் காணப்பட்டதாக தமிழகப் பறவை நூலாசிரியர் எம். ஏ. பாத்சா குறித்துள்ளார். இதன் தெற்கெல்லையாக நீர்வளமிக்க காவிரி வடிநிலப் பகுதியைக் கொள்ளலாம்.